ประกาศการท่าเรือแห่งประเทศไทยเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลของการท่าเรือแห่งประเทศไทย[๑] เพื่อให้การจัดระบบข้อมูลข่าวสารส่วนบุคคลของการท่าเรือแห่งประเทศไทยซึ่งต้องจัดให้มีการพิมพ์ในราชกิจจานุเบกษาเป็นไปโดยถูกต้องครบถ้วนตามมาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ อาศัยอำนาจตามความในมาตรา ๓๒(๒) แห่งพระราชบัญญัติการท่าเรือแห่งประเทศไทย พ.ศ. ๒๔๙๔ จึงให้ดำเนินการดังนี้๑.ยกเลิกประกาศการท่าเรือแห่งประเทศไทยลงวันที่ ๒๒ พฤษภาคม ๒๕๔๙ เรื่อง การดำเนินการตามพระราชบัญญัติข้อมูลข่าวสารของราชการพ.ศ. ๒๕๔๐ เกี่ยวกับข้อมูลข่าวสารส่วนบุคคลของการท่าเรือแห่งประเทศไทย๒.จัดระบบข้อมูลข่าวสารส่วนบุคคลของการท่าเรือแห่งประเทศไทยตามพระราชบัญญัติดังกล่าวดังนี้๓.ประเภทของบุคคลที่มีการเก็บข้อมูลไว้๓.๑พนักงานการท่าเรือแห่งประเทศไทย๓.๒อดีตพนักงานของการท่าเรือแห่งประเทศไทย๓.๓ผู้ทดลองปฏิบัติงานในการท่าเรือแห่งประเทศไทย๔.ประเภทของระบบข้อมูลข่าวสารส่วนบุคคล-แฟ้มประวัติพนักงาน บัตรประวัติพนักงาน บัตรแสดงวันลาของพนักงาน๕.ลักษณะการใช้ข้อมูลตามปกติ-ใช้ในการบริหารงานบุคคลของหน่วยงาน๖.วิธีการขอตรวจดูข้อมูลข่าวสารของเจ้าของข้อมูล๖.๑กรอกแบบฟอร์มขอตรวจสอบแฟ้มประวัติ บัตรประวัติ บัตรแสดงวันลา๖.๒ผู้อำนวยการกองทรัพยากรบุคคล เป็นผู้พิจารณาอนุญาต๗.วิธีการขอให้แก้ไขเปลี่ยนแปลงข้อมูล๗.๑การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรีว่าด้วยการแก้ไข วันเดือน ปีเกิด ในทะเบียนประวัติข้าราชการ พ.ศ. ๒๕๔๘ โดยอนุโลม๗.๒การแก้ไขเพิ่มเติมรายการในบัตรประวัติพนักงานมีแนวทางปฏิบัติดังนี้๗.๒.๑รายการเปลี่ยนแปลงหรือเพิ่มเติมที่จะต้องแจ้งให้แผนกทะเบียนประวัติกองทรัพยากรบุคคลฝ่ายบริหารทรัพยากรบุคคล ทราบเพื่อบันทึกในบัตรประวัติพนักงาน๗.๒.๑.๑การผ่านการประชุม สัมมนา อบรม ดูงาน และการได้รับเครื่องราชอิสริยาภรณ์ให้แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาเอกสารหลักฐานที่เกี่ยวข้องจำนวน๑ ชุด๗.๒.๑.๒การเพิ่มวุฒิการศึกษาใช้หลักฐานสำเนาประกาศนียบัตรปริญญาบัตรและสำเนาใบแสดงผลการศึกษา (Transcript) จำนวน ๑ ชุด๗.๒.๑.๓การเปลี่ยนชื่อตัว - ชื่อสกุล ให้แจ้งสำเนาประกาศการท่าเรือแห่งประเทศไทยอนุญาตให้เปลี่ยนชื่อตัว - ชื่อสกุลพร้อมกับสำเนาเอกสารหลักฐานใบสำคัญการเปลี่ยนชื่อตัว - ชื่อสกุล สำเนาทะเบียนบ้านและแบบรายงานขออนุญาตแก้ทะเบียนชื่อ หรือชื่อสกุล (ฝบ.๑๙.๑) จำนวน ๑ ชุด๗.๒.๑.๔การเปลี่ยนชื่อสกุลตามสามีการเปลี่ยนกลับมาใช้ชื่อสกุลเดิมของตนเองเนื่องจากการหย่า และการเปลี่ยนคำนำหน้านามหญิงให้ส่งสำเนาเอกสารหลักฐานใบสำคัญการสมรส หรือใบสำคัญการหย่าหรือหลักฐานการเปลี่ยนคำนำหน้านามหญิงพร้อมกับสำเนาทะเบียนบ้านและแบบรายงานขออนุญาตแก้ทะเบียนชื่อสกุล/เปลี่ยนคำนำหน้านามหญิง(ฝบ.๑๙.๒) จำนวน ๑ ชุด๗.๒.๑.๕การเพิ่มเติมรายการอื่น ๆ เช่น การได้รับคัดเลือกเป็นพนักงานดีเด่น เป็นต้นให้ส่งสำเนาใบประกาศหรือหลักฐานอื่น ๆ จำนวน ๑ ชุด๗.๒.๒เอกสารหลักฐานที่ส่งให้แผนกทะเบียนประวัติ กองทรัพยากรบุคคล ฝ่ายบริหารทรัพยากรบุคคลต้องมีการรับรองสำเนาถูกต้อง โดยผู้บังคับบัญชาที่มีตำแหน่งตั้งแต่หัวหน้าแผนกขึ้นไป๘.แหล่งที่มาของข้อมูล๘.๑พนักงานเจ้าของประวัติ๘.๒คำสั่งแต่งตั้ง ย้ายตำแหน่ง เลื่อนตำแหน่ง เลื่อนขั้นเงินเดือนคำสั่งให้พนักงานลาออกให้พนักงานพ้นจากตำแหน่งโดยเหตุสูงอายุและคำสั่งลงโทษพนักงาน๘.๓ประกาศพนักงานถึงแก่กรรม เปลี่ยนหรือแก้ชื่อตัว - สกุลและแบบรายงานขออนุญาตแก้ทะเบียนชื่อสกุล/เปลี่ยนคำนำหน้านามหญิงประกาศณ วันที่ ๑๘ มีนาคม พ.ศ. ๒๕๕๒สุนิดา สกุลรัตนะกรรมการการท่าเรือฯรักษาการแทนผู้อำนวยการการท่าเรือแห่งประเทศไทย[เอกสารแนบท้าย]๑.แบบรายงานขออนุญาตแก้ทะเบียนชื่อหรือชื่อสกุล (ฝบ.19.1)๒.แบบรายงานขออนุญาตแก้ทะเบียนชื่อสกุล/เปลี่ยนคำนำหน้านามหญิง (ฝบ.19.2)(ดูข้อมูลจากภาพกฎหมาย)ปริยานุช/ผู้จัดทำ๒๑ พฤษภาคม ๒๕๕๒ปิยะธิดา/ปรับปรุง๖ พฤศจิกายน๒๕๖๐[๑]ราชกิจจานุเบกษา เล่ม ๑๒๖/ตอนพิเศษ ๖๙ ง/หน้า ๖๗/๑๔ พฤษภาคม ๒๕๕๒